Maritta Lintunen

Maritta Lintunen (s. 1961 Savonlinna) on suomalainen kirjailija. Häneltä on ilmestynyt romaaneja sekä novelli- ja runokokoelmia.

Elämä ja ura
Lintunen vietti lapsuutensa ja nuoruutensa Nurmeksessa ja valmistui ylioppilaaksi Nurmeksen lukiosta. Hän on valmistunut Kuopion konservatoriosta laulunopettajaksi ja musiikin maisteriksi Sibelius-Akatemiasta. Lintunen työskenteli kirjoittamisen ohella laulunopettajana, kunnes keskittyi kirjoittamiseen päätoimisesti vuodesta 2006 alkaen. Musiikki on ollut läsnä myös hänen teoksissaan.

Kuopion vuosien jälkeen Lintunen asui parikymmentä vuotta Jyväskylässä, missä hän myös julkaisi ensimmäiset teoksensa. Lintusen esikoisteos, runokokoelma Liekkikupolit, ilmestyi vuonna 1999 ja oli Helsingin Sanomien kirjallisuuspalkintoehdokas. Hänen toinen runokokoelmansa Valaistut talot oli Runeberg-palkintoehdokkaana 2005, kuten myös ensimmäinen novellikokoelma Ovisilmä vuonna 2006. Lintunen on ollut myös neljästi Savonia-kirjallisuuspalkintoehdokkaana (2009, 2011, 2019 ja 2021).

Lintusen runoja ja novelleja on ilmestynyt antologioissa ja kirjallisuuslehdissä englanniksi, ruotsiksi, unkariksi, udmurtiksi, hollanniksi, saksaksi, venäjäksi, portugaliksi, filipinoksi ja tšekiksi. Novelli Piinaviikko kokoelmasta Ovisilmä valittiin vuoden 2012 Best European Fiction -kokoelmaan (Dalkey Archive Press, USA).

Lintunen asuu Hämeenlinnassa. Hän on asunut myös kaksi vuotta Eeva Joenpellon kirjailijakodissa Sammatissa.

 Tuotanto 
 Runokokoelmat 


 Maalla merellä ilmatilassa. WSOY, 2025. 

 Romaanit 
 Sukukaktus WSOY 2003
 Heijastus WSOY 2009
 Sydänraja WSOY 2012
 Hulluruohola WSOY 2014
 Stella WSOY 2018
 Kirjeitä Suolavuonolta Karisto 2020
 Sata auringonkiertoa WSOY 2023

 Novellikokoelmat 
 Ovisilmä WSOY 2006
 Tapaus Sidoroff WSOY 2008
 Mozartin hiukset WSOY 2011

 Boriksen lapset WSOY 2021
 Kanadanhanhi: Valitut novellit WSOY 2022

 Palkinnot ja ehdokkuudet 
 Helsingin Sanomien kirjallisuuspalkintoehdokkuus 1999 (Liekkikupolit)
 Runeberg-palkintoehdokkuus 2005 (Valaistut talot) ja 2006 (Ovisilmä)
 Savonia-kirjallisuuspalkintoehdokkuus 2009 (Tapaus Sidoroff), 2011 (Mozartin hiukset), 2019 (Stella) ja 2021 (Boriksen lapset)
 WSOY:n kirjallisuussäätiön tunnustuspalkinto 2010
 Euroopan komission kirjailijavaihtostipendi 2010
 Nuori Aleksis -palkintoehdokkuus 2012 (Sydänraja)
 Savonia-kirjallisuuspalkinto 2023 (Sata auringonkiertoa)
Lähde

Lähteet

 Aiheesta muualla 
 Maritta Lintusen verkkosivut
 Maritta Lintunen Bonnier Rights Finlandin sivuilla  
 Maritta Lintunen Words without Borders -sivustolla 
 Maritta Lintunen: Sydänraja Aamun kirjassa (1.3.2012) Yle Areena.
 Maritta Lintunen: Mozartin hiukset Aamun kirjassa Ylen Elävä arkisto. 25.2.2011.
 Maritta Lintunen Prosak-proosaklubilla 15.3.2016, Kirjastokaista-video

Luokka:Suomalaiset kirjailijat
Luokka:Suomalaiset novellikirjailijat
Luokka:Suomalaiset runoilijat
Luokka:Vuonna 1961 syntyneet
Luokka:Elävät henkilöt